Boer brand voor dogter doodVeldbrande in Potchefstroom. Foto: ER24 ŉ 16-jarige meisie van Tzaneen het gesien hoe haar pa voor haar doodbrand nadat hy ŉ veldbrand probeer blus het wat op hul plaas gewoed het. Beeld berig dat Anicka Brandt saam met haar pa, Thinus, probeer het om die brand te blus maar dat die wind te sterk was. Thinus se vrou, Ansie, sê volgens Anicka het haar pa van die trekker afgeklim toe die vlamme in sy rigting beweeg het. Volgens Anicka was dit egter te laat en het die vlamme hom verswelg. Ansie sê sy het vir haar dogter ŉ kalmeerpil gegee nadat sy in mekaar gesak het toe sy gesien het hoe haar pa doodbrand. “Ek wens sy het dit nie gesien nie.” Sy was egter “verbasend” sterk. Lees meer hier.